**ArcheAge** (lyhennettynä **AA**) on korealaisen Jake Songin ja hänen XL Games peliyhtiön kehittämä massiivinen monen pelaajan verkkoroolipeli (MMORPG). Se julkaistiin ensimmäisenä Etelä-Koreassa vuonna 2013. Pelistä julkaistiin versiot Euroopan ja Yhdysvaltojen markkinoille vuonna 2014.

Pelin kehitys
-------------

Pelin kehittäminen alkoi vuonna 2011 ja sitä seurasi kahden vuoden suljettu betatestausvaihe ennen pelin julkaisua Pohjois-Koreassa tammikuussa 2013. Vuonna 2012 ArcheAge kävi läpi viisi suljettua ja yhden avoimen betatestausvaiheen, jonka jälkeen XL Games ilmoitti haluavansa julkaista pelin Yhdysvalloissa vuoden 2013 loppupuolella tai viimeistään 2014 alkupuolella. Vuoden 2014 alussa yhtiön tuore *Online community manager* kertoi pelin tulevan virallisesti Yhdysvaltojen ja Euroopan markkinoille heti vuoden alkupuolella.

### Päivitykset

Huhtikuussa 2015 Trion julkaisi peliin 1.7 päivitysversion nimellä *The Dread Prophecies*. Se sisälsi uusia alueita, laivojen muokkausmahdollisuuksia ja realistisempaa meritaistelusisältöä.

### Turvallisuus

ArcheAge käytti alussa HackShield-työkalua, jonka tarkoituksena on estää pelaajien huijaamista videopeleissä. Myöhemmin työkaluksi vaihtui Easy Anti-Cheat.

Pelaaminen
----------

Pelaaja voi kerätä kokemusta ja pelin sisäisiä valuuttoja monella eri tavalla. Tutuin on varmasti tehtävien tekeminen, johon kuuluu maa- ja meritaistelua, sekä luolastojen tutkimista. Muita tapoja on kaupankäynti kuskaten rahtia kaupungista toiseen (engl. *Trade Packs*) tai halutessa voi elää piraattina ryöstellen muilta pelaajilta.

### Rodut

ArcheAgessa on neljä pelattavaa rotua; lännessä asuvat *Nuianit* ja Haltijat (engl. *Elves*) sekä idässä asuvat *Firranit* ja *Haranit*. Jokaisella rodulla on omat erikoiskyvyt ja passiiviset taidot.

Normaalisti itämantere ja länsimantere ovat vastakkain sodissa, mutta pohjoisessa asustaa lisäksi *Piraatit* jotka ovat kummankin mantereen vihollisia.

### Pelin eteneminen

Hahmot saavat kehittyessään uusia taitoja, jotka riippuvat suuresti valitusta luokasta. Pelaaja voi valita kolme taitopuutta samanaikaisesti, mikä määrittää pelaajan luokan. Taitopuita on 10, joten mahdollisia pelaajaluokkia on 120.

* *Archery* on hahmoluokka joka tekee fyysistä vahinkoa jousipyssyllä sekä pystyy hidastamaan vihollisia.
* *Auramancy* on ryhmien tukiranka tarjoten erilaisia buffeja sekä tarvittaessa parantamaan muita.
* *Battlerage* käyttää kahta asetta ja tekee fyysistä vahinkoa lähietäisyydeltä.
* *Defense* on klassinen "tankki" piiloutuen kilpensä taakse.
* *Occultism* tarjoaa vihollisille vahingollisia buffeja ja efectejä.
* *Shadowplay* hiipii vihollisten lähelle, tekee työnsä ja katoaa varjoihin.
* *Songcraft* on hybridiluokka jolla mukautuu tilanteen mukaan.
* *Sorcery* hallitsee maagisen elementaalivahingon tekemisen.
* *Vitalism* pystyy parantamaan sekä suojaamaan itsensä ja muita vahingoilta.
* *Witchcraft* on erikoistunut massojen hallintaan ja pystyy näin kontrolloimaan taistelun kulkua.

### Labor ja ammatit

Labor (engl. *Labor Points*) on pelin tärkein resurssi, koska sitä tarvitaan kaikkialla. Esimerkiksi maanviljelys, esineiden rakentaminen ja kaupankäynti on siitä riippuvainen.

Labori kerääntyy automaattisesti ajankanssa. Ilmaispelaajille niitä kertyy 5 jokaista pelissä vietettyä viittä minuuttia kohden. Maksaville Premium-pelaajille niitä kertyy 10 vastaavassa ajassa. Premium-pelaajat kerryttävät Laboria myös pelin ulkopuolella.

ArcheAgessa on 21 eri ammattia, jotka kattavat taitoja kalastamisesta kaupankäyntiin ja kasvien keräämisestä talojen rakentamiseen. Eri asiat nostavat omia ammattejaan mutta lopussa vain kolme ammattia voi olla täysissä pisteissä.

### Ryhmittymät

Pelaaja voi olla osa perhettä (engl. *Family*) ja klaania (engl. *Guild*) samaan aikaan. Perhe on pieni yhteisö ja klaani on suuren joukon ryhmittymä. Omia maita ja farmeja voi esimerkiksi jakaa joko perheen tai klaanin kesken.

### Tarina

ArcheAge pelin tarina perustuu korealaiseen Jeon Min-heen kirjoittamaan *The ArcheAge Chronicles* kirjaan.

### Pelaaja vastaan pelaaja (PvP)

PvP:tä voi harrastaa myös sotien ulkopuolella, mutta suurimmat mantereidenväliset sodat käydään usein eri tapahtumien aikana meritaisteluina. Myös jotkut maa-alueet ovat sotatilassa, jolloin pelaajat voivat taistella toisiaan vastaan.

Areenat ovat yksi paikka harrastaa pelaajien välistä taistelua.

Vastaanotto
-----------

Lokakuussa 2014 MPOGD valitsi ArcheAgen kuukauden parhaaksi peliksi.

Aiheesta muualla
----------------

* Pelin virallinen kotisivu (Arkistoitu – Internet Archive) (englanniksi)
* Pelin kehittäjien kotisivu (englanniksi)
* Pelin julkaisijan kotisivu (englanniksi)

Lähteet
-------

1. ↑  Jef Reahard: Trion to publish ArcheAge in the West *engadget.com*.  24.1.2013. engadget.com. Viitattu 1.6.2015. (englanniksi)
2. ↑  William Murphy: ArcheAge Interviews: Closed Beta, America Bound, & Siege Warfare *mmorpg.com*.  20.6.2014. mmorpg.com. Viitattu 2.6.2015. (englanniksi)
3. ↑  Jef Reahard: Trion CM confirms F2P ArcheAge coming to Americas and Europe this year *engadget.com*.  16.3.2014. engadget.com. Viitattu 2.6.2015. (englanniksi)
4. ↑  The Dread Prophecies Have Been Fulfilled! *trionworlds.com*.  28.4.2015. trionworlds.com.  Arkistoitu 3.5.2015. Viitattu 1.6.2015. (englanniksi)
5. ↑  Trion explains why ArcheAge uses Hackshield *engadget.com*.  7.10.2014. engadget.com. Viitattu 1.6.2015. (englanniksi)
6. ↑  Bree Royce: Buy-to-play ArcheAge Unchained is officially live today with the Shadows Revealed update *massivelyop.com*.  15.10.2019. Viitattu 8.6.2020. (englanniksi)
7. ↑  Archeage Lore *mmorpg.com*. mmorpg.com. Viitattu 1.6.2015. (englanniksi)
8. ↑  ArcheAge *gamerankings.com*. gamerankings.com. Viitattu 1.6.2015. (englanniksi)
9. ↑  ArcheAge *metacritic.com*. metacritic.com. Viitattu 1.6.2015. (englanniksi)
10. ↑  MPOGD's GAME OF THE MONTH OCTOBER 2014 *mpogd.com*. mpogd.com.  Arkistoitu 5.12.2014. Viitattu 1.6.2015. (englanniksi)

* ArcheAge Wiki (englanniksi)